CELEX: 31971R1523
Language: el
Date: 1971-07-16
Title: Κανονισμός (ΕΟΚ) αριθ. 1523/71 της Επιτροπής της 16ης Ιουλίου 1971 περί των ανακοινώσεων μεταξύ των κρατών μελών και της Επιτροπής στον τομέα του λίνου και της καννάβεως

Avis juridique important

|

31971R1523

Κανονισμός (ΕΟΚ) αριθ. 1523/71 της Επιτροπής της 16ης Ιουλίου 1971 περί των ανακοινώσεων μεταξύ των κρατών μελών και της Επιτροπής στον τομέα του λίνου και της καννάβεως  

Επίσημη Εφημερίδα αριθ. L 160 της 17/07/1971 σ. 0014 - 0015 Φινλανδική ειδική έκδοση: Κεφάλαιο 3 τόμος 3 σ. 0238  Δανική ειδική έκδοση: Σειρά I Κεφάλαιο 1971(II) σ. 0456  Σουηδική ειδική έκδοση: Κεφάλαιο 3 τόμος 3 σ. 0238  Αγγλική ειδική έκδοση: Σειρά I Κεφάλαιο 1971(II) σ. 0516  Ελληνική ειδική έκδοση: Κεφάλαιο 03 τόμος 6 σ. 0245  Ισπανική ειδική έκδοση: Κεφάλαιο 03 τόμος 5 σ. 0028  Πορτογαλική ειδική έκδοση : Κεφάλαιο 03 τόμος 5 σ. 0028 

ΚΑΝΟΝΙΣΜΟΣ (ΕΟΚ) αριθ. 1523/71 ΤΗΣ ΕΠΙΤΡΟΠΗΣ της 16ης Ιουλίου 1971 περί των ανακοινώσεων μεταξύ των Κρατών μελών και της Επιτροπής στον τομέα του λίνου και της καννάβεωςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως αγοράς στον τομέα του λίνου και της καννάβεως(1), και ιδίως το άρθρο 10,  Εκτιμώντας:  ότι για την καλή διαχείριση της αγοράς του λίνου και της καννάβεως, είναι αναγκαίο να ενημερώνεται η Επιτροπή από τα Κράτη μέλη όσον αφορά τη λειτουργία των διαφόρων μέτρων που προβλέπονται στον κανονισμό (ΕΟΚ) αριθ. 1308/70- ότι για το σκοπό αυτό  πρέπει ορισμένα στοιχεία σχετικά με την κατάσταση της παραγωγής και της αγοράς, καθώς και με τα εμπορικά ρεύματα του λίνου και της καννάβεως να ανακοινώνονται τακτικά από τα Κράτη μέλη στην Επιτροπή- ότι για να δύνανται τα Κράτη μέλη να πραγματοποιούν  ορισμένες ανακοινώσεις, συντρέχει λόγος να προβλεφθεί η υποχρέωση για τους παραγωγούς και τους εμπόρους ακατεργάστων ινών, να παρέχουν ορισμένες πληροφορίες στα Κράτη μέλη- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Καννάβεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Όσον αφορά την ενίσχυση που προβλέπεται στο άρθρο 4 παράγραφος 1 του κανονισμού (ΕΟΚ) αριθ. 1308/70 τα Κράτη μέλη ανακοινώνουν στην Επιτροπή:  1. Κατά τη διάρκεια του δευτέρου μηνός που ακολουθεί το μήνα της τελευταίας ημερομηνίας η οποία καθορίζεται για την υποβολή της δηλώσεως των εκτάσεων στις οποίες γίνεται η σπορά για κάθε περίοδο εμπορίας, τις εκτάσεις λίνου το οποίο προορίζεται κυρίως  για την παραγωγή ινών, λίνου που προορίζεται κυρίως για παραγωγή σπόρων και καννάβεως, για τις οποίες κατατέθηκε δήλωση των εκτάσεων στις οποίες γίνεται η σπορά.  2. Κατά το δεύτερο μήνα που ακολουθεί το μήνα της τελευταίας ημερομηνίας που καθορίστηκε για την υποβολή αιτήσεων ενισχύσεως, η οποία χορηγείται για κάθε περίοδο εμπορίας, τις εκτάσεις λίνου το οποίο προορίζεται κυρίως για την παραγωγή ινών, λίνου που  προορίζεται κυρίως για την παραγωγή σπόρων και καννάβεως, για τις οποίες ζητήθηκε η ενίσχυση.  3. Το αργότερο την 31η Μαρτίου κάθε έτους την ανακεφαλαίωση της καταστάσεως της τρέχουσας περιόδου εμπορίας και ενδεχομένως των προηγουμένων περιόδων για τις οποίες δεν ανακοινώθηκαν ακόμα τα οριστικά στοιχεία όσον αφορά τις εκτάσεις λίνου που  προορίζεται κυρίως για την παραγωγή ινών, λίνου που ποορίζεται κυρίως για την παραγωγή σπόρων και καννάβεως για τις οποίες αντιστοίχως:  α) δόθηκε το δικαίωμα ενισχύσεως,  β) δεν αναγνωρίστηκε ακόμα το δικαίωμα ενισχύσεως,  γ) η ενίσχυση καταβλήθηκε.   Άρθρο 2  Τα Κράτη μέλη ανακοινώνουν στην Επιτροπή, το αργότερο κατά το τέλος του τρίτου μηνός κάθε περιόδου εμπορίας,  α) όσον αφορά το λίνο που προορίζεται κυρίως για την παραγωγή ινών, τη μέση απόδοση, εκτιμώμενη, ανά εκτάριο σε ακατέργαστο άχυρο, ίνες ή σπόρους της τελευταίας εσοδείας,  β) όσον αφορά το λίνο που προορίζεται κυρίως για την παραγωγή σπόρων, τη μέση απόδοση, εκτιμώμενη, ανά εκτάριο, σε σπόρους της τελευταίας εσοδείας,  γ) όσον αφορά την κάνναβι που προορίζεται για την κατασκευή χάρτου, τη μέση απόδοση, εκτιμώμενη, ανά εκτάριο, σε ακατέργαστο άχυρο της τελευταίας εσοδείας,  δ) όσον αφορά την κάνναβι που προορίζεται για την κατασκευή ινών, τη μέση απόδοση, εκτιμώμενη, ανά εκτάριο, σε ακατέργαστο άχυρο, ίνες και σπόρους της τελευταίας εσοδείας,  ε) τις ποσότητες ακατεργάστου αχύρου κοινοτικής καταγωγής, από λίνο που προορίζεται κυρίως για την παραγωγή ινών, οι οποίες ήσαν σε απόθεμα κατά το τέλος της προηγουμένης περιόδου.   Άρθρο 3  1. Οι παραγωγοί και οι έμποροι ακατεργάστων ινών λίνου ή καννάβεως ενημερώνουν τα Κράτη μέλη για τις ποσότητες ακατεργάστων ινών κοινοτικής καταγωγής που κατέχουν στο τέλος κάθε μήνα.  2. Τα Κράτη μέλη ανακοινώνουν στην Επιτροπή το αργότερο την 15η κάθε μήνα την ανακεφαλαίωση της καταστάσεως των ποσοτήτων ακατεργάστων ινών κοινοτικής καταγωγής, οι οποίες ήσαν σε απόθεμα κατά το τέλος του προηγούμενου μήνα.   Άρθρο 4  Τα Κράτη μέλη ανακοινώνουν στην Επιτροπή το αργότερο την 15η κάθε μήνα για τον προηγούμενο μήνα, τις μέσες τιμές που δύνανται να επιτευχθούν στο στάδιο παραγωγής για τις πιο αντιπροσωπευτικές ποιότητες της αγοράς ακατεργάστων ινών λίνου και  καννάβεως κοινοτικής καταγωγής και για τους σπόρους καννάβεως κοινοτικής καταγωγής.   Άρθρο 5  Σε περίπτωση εφαρμογής του άρθρου 5 του κανονισμού (ΕΟΚ) αριθ. 1308/70, τα Κράτη μέλη ανακοινώνουν στην Επιτροπή το αργότερο την 15η κάθε μήνα, τις ποσότητες ακατεργάστων ινών:  - για τις οποίες υπεγράφη σύμβαση κατά τη διάρκεια του προηγούμενου μήνα,  - για τις οποίες έληξε η σύμβαση κατά τη διάρκεια του προηγούμενου μήνα,  - που αποτελούν αντικείμενο συμβάσεων αποθεματοποιήσεως κατά το τέλος του προηγούμενου μήνα.   Άρθρο 6  Τα Κράτη μέλη ανακοινώνουν στην Επιτροπή, αμέσως μόλις περιέλθει στην κατοχή τους, κάθε χρήσιμη για την εκτίμηση της καταστάσεως πληροφορία εν όψει της εφαρμογής του άρθρου 8 παράγραφος 1 του κανονισμού (ΕΟΚ) αριθ. 1308/70.   Άρθρο 7  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Ιουλίου 1971.  Για την Επιτροπή Ο Πρόεδρος Franco M. MALFATTI  (1) ΕΕ αριθ. Ν 146 της 4.7.1970, σ. 1.